
	KOMISIJA EVROPSKIH SKUPNOSTI


Bruselj, 08.09.2005

KOM(2005) 401 končno

 
Predlog

SKLEP EVROPSKEGA PARLAMENTA IN SVETA

o uporabi Solidarnostnega sklada EU v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka

(predložila Komisija)
OBRAZLOŽITVENI MEMORANDUM

Medinstitucionalni sporazum z dne 7. novembra 2002
 dopušča poleg uporabe sredstev ustreznih razdelkov finančne perspektive uporabo Solidarnostnega sklada Evropske unije na podlagi mehanizma prilagodljivosti z letno zgornjo mejo v višini 1 milijarde EUR. Pogoji upravičenosti za črpanje sredstev iz Sklada so podrobno navedeni v Uredbi Sveta (ES) št. 2012/2002
.

Na podlagi vlog za pomoč iz Sklada Švedske, Estonije, Latvije in Litve, ki jih je 8. januarja 2005 prizadelo veliko neurje, je bila skupna škoda ocenjena na naslednji način:
	
	Neposredna škoda (v EUR)

	Švedska
	2 297 313 252

	Estonija
	47 868 000

	Latvija
	192 590 000

	Litva
	15 156 395

	Skupaj

	2 552 927 647


Glede na proučitve teh vlog
 in največja možna nepovratna sredstva iz Sklada ter glede na možnost za prerazporeditev odobrenih proračunskih sredstev v okviru razdelka, v katerem obstaja potreba po dodatnih odhodkih, Komisija predlaga uporabo Solidarnostnega sklada Evropske unije za skupni znesek 92 880 830 EUR, ki se dodeli v okviru razdelka 3 finančne perspektive.

Komisija bo predložila spremembo proračuna (SP), da bi v proračun za leto 2005 vnesla posebne odobritve za prevzem obveznosti, razdeljene po državah upravičenkah, kot zahteva točka 4 Medinstitucionalnega sporazuma z dne 7. novembra 2002.

Predlog

SKLEP EVROPSKEGA PARLAMENTA IN SVETA

o uporabi Solidarnostnega sklada EU v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka
, in zlasti točke 3 Sporazuma,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije
,

ob upoštevanju predloga Komisije,

ob upoštevanju naslednjega:

(1)
Evropska unija je ustanovila Solidarnostni sklad Evropske unije („Sklad“), da bi pokazala svojo solidarnost prebivalstvu območij, ki so jih prizadele nesreče.

(2)
Medinstitucionalni Sporazum z dne 7. novembra 2002 dopušča uporabo Sklada v okviru letne zgornje meje v višini 1 milijarde EUR.

(3)
Uredba (ES) št. 2012/2002 vsebuje določbe, v skladu s katerimi se Sklad lahko uporabi –

SKLENILA:

Člen 1

Za splošni proračun Evropske unije za proračunsko leto 2005 se Solidarnostni sklad Evropske unije uporabi za zagotovitev zneska v višini 92 880 830 EUR v odobritvah za prevzem obveznosti.

Člen 2

Ta sklep se objavi v Uradnem listu Evropske unije.

V Bruslju,

Za Evropski parlament
Za Svet

Predsednik
Predsednik

�	UL C 283, 20.11.2002, str. 1.


�	UL L 311, 14.11.2002, str. 3.


�	Sporočilo Komisiji o štirih vlogah, ki so jih vložile Švedska, Estonija, Latvija in Litva za uporabo Solidarnostnega sklada Evropske unije zaradi večjega neurja z vetrom, ki jih je prizadelo 8. januarja 2005, z navedbo analize vlog s strani Komisije.


�	UL C 172, 18.6.1999, str. 1.


�	UL L 311, 14.11.2002, str. 3.

